stanford-oval/wikipedia huggingface dataset:
Harald Høffding
Suomennetut teokset

Valtiollinen vapaus: Kirjasia kansalaisille.  Helsinki:  Päivälehden kp., 1898.
Jean Jacques Rousseau ja hänen filosofiansa.  (Tekijän luvalla suom. Oskar Relander. 2. painos (1. painos: Suurten miesten elämänkertoja 2, 1898))  Helsinki:  Otava, 1911.
Persoonallisuusperiaate filosofiassa: Luentoja Helsingin Yliopistossa keväällä 1911.  (Suomensi Zach. Castrén)  Helsingissä:  Otava, 1911.
Uudemman ajan filosofian historia pääkohdittain.  (Neljännestä uudestaan muodostellusta painoksesta tekijän luvalla suomensi Jaakko Päivärinta)  Helsinki:  Kustannus oy. Kirja, 1913.
Uskonto ja tiede.  (Tekijän luvalla tanskankielestä suomentanut Anto Södermann)  Helsinki:  Otava, 1913.
Sielutieteen pääpiirteet.  Porvoo:  WSOY, 1910.
Sielutieteen pääpiirteet kokemuksen pohjalla.  (Viidennestä, tarkastetusta tanskankielisestä painoksesta suomentanut Anto Södermann)  Porvoo:  WSOY, 1911.
Etiikka: Eetilliset periaatteet ja niiden soveltaminen tärkeimpiin elämänsuhteisiin.  (Tanskankielisen alkutekstin neljännestä tarkastetusta ja osittain muutetusta painoksesta tekijältä luvan saatuaan suomentanut J. Hollo. Sivistys ja tiede 16)  Porvoo:  WSOY, 1920.
Aiheesta muualla

Wikimedia Commonsissa on kuvia tai muita tiedostoja aiheesta .
Vapaasti ladattavia Harald Høffdingin e-kirjoja Project Gutenbergiltä ja Projekti Lönnrotilta
HMCS Ontario (C53)

| HMS Minotaur |
| --- | --- |
 HMCS Ontario

Aluksen vaiheet
Rakentaja:  Harland and Wolff, Belfast, Pohjois-Irlanti
Kölinlasku:  20. marraskuuta 1941
Laskettu vesille:  29. heinäkuuta 1943
Palveluskäyttöön:  25. toukokuuta 1945
Poistui palveluskäytöstä:  15. lokakuuta 1958
Loppuvaihe:  romutettu Osakassa, Japanissa 1960
Tekniset tiedot
Uppouma:  8 800 t (standardi) 11 130 t (kuormattu)
Pituus:  169,31 m
Leveys:  19,2 m
Syväys:  6,3 m
Koneteho:  72 500 shp (54,1 MW)
Nopeus:  33 solmua (61 km/h)
Miehistöä:  855
Aseistus
Aseistus:  9 x 6" Mk XXIII -tykkiä kolmeputkisina asennuksina 10 x 4" Mk XVI -ilmatorjuntatykkiä kaksiputkisina asennuksina 4 x QF 2 naulan neliputkista ilmatorjuntatykkiä 8 x 20 mm kaksiputkista ilmatorjuntatykkiä 6 x 20 mm yksiputkista ilmatorjuntatykkiä 6 x 21" (533 mm) torpedoputkea
HMS Minotaur (viirinumero C53) oli Britannian kuninkaallisen laivaston Minotaur-luokan risteilijä.
Valmistus

Alus tilattiin 27. toukokuuta 1941 osana vuoden 1941 laivasto-ohjelmaa Harland and Wolffilta Belfastista Pohjois-Irlannista, missä köli laskettiin vielä samana vuonna 20. marraskuuta. Alus laskettiin vesille 29. heinäkuuta 1943 nimettynä HMS Minotauriksi. Alus siirrettiin heinäkuussa 1944 Kanadan laivastolle, joka otti sen palvelukseen 26. huhtikuuta 1945 nimellä HMCS Ontario viirinumeron säilyessä. Alus valmistui kuitenkin vasta 15. toukokuuta.
Palvelus

Huhtikuussa 1945 Ontario oli valmistajan koeajoissa, joiden aikana se määrättiin palvelukseen Brittiläisen Tyynenmeren laivaston 4. risteilijäviirikköön. Alus aloitti 16. toukokuuta Clydessä hyväksyntään liittyvät koeajot, joiden osana suoritettiin kesäkuussa merikelpoisuus ja asetestit. Alus aloitti 2. heinäkuuta matkansa Maltalle, jossa se osallistui koulutukseen Välimeren laivaston mukana.
Risteilijä jatkoi 12. elokuuta matkaansa Aleksandriaan, minkä jälkeen se 15. elokuuta kulki läpi Suezin kanavan Punaiselle merelle. Alus saapui 19. elokuuta Trincomaleehen. Se jatkoi matkaansa 31. elokuuta liittyäkseen 4. Risteilijäviirikköön. Alus ei kuitenkaan kerennyt mukaan sotatoimiin, mutta se osallistui Hong Kongin antautumis- ja vastaanottoseremonioihin ja myöhemmin valvontatehtäviin Manilassa ja Japanissa.
Kanadaan huollettavaksi alus palasi vapauduttuaan Tyynenmeren operaatioista ja se saapui 27. marraskuuta 1945 Esquimaltiin. Alus palveli palvelukseen palattuaan koulutustehtävissä, kunnes se poistettiin palveluksesta 15. lokakuuta 1958.
Alus sijoitettiin poistolistalle ja myytiin romutettavaksi. Alus saapui 19. marraskuuta 1960 Osakaan Japaniin romutettavaksi.
Harri Pöntinen

Harri Mikael Pöntinen (11. elokuuta 1955 Lapua – 14. tammikuuta 2023 Oulu) oli suomalainen rallikilpailuiden ja muiden autourheilutapahtumien selostaja ja kuuluttaja. Hän osallistui myös itse rallikilpailuihin.
Pöntinen kuoli tammikuussa 2023 sairaskohtaukseen Oulun yliopistollisessa sairaalassa.
Aiheesta muualla

Jyväskylän suurajot 1990, selostajina Harri Pöntinen ja Antero Miikkulainen, Youtube-video
WRC 1000 Lakes Rally Finland 1992 Ruuhimäki Live, selostajina Harri Pöntinen ja Pentti Airikkala, Youtube-video
Miljoonaralli Hamina 1990, selostajana Harri Pöntinen, Youtube-video
Miljoonaralli Kerava 1990, selostajana Harri Pöntinen, Youtube-video
HMCS Ottawa (H31)

| HMCS Ottawa |
| --- | --- |

Aluksen vaiheet
Rakentaja:  Vickers Armstrong, Barrow-in-Furness
Kölinlasku:  20. syyskuuta 1934
Laskettu vesille:  15. elokuuta 1935
Palveluskäyttöön:  7. huhtikuuta 1943
Poistui palveluskäytöstä:  toukokuu 1945
Tekniset tiedot
Uppouma:  1376 t (standardi) 1883 t (maksimi)
Pituus:  98 m (kokonaispituus)
Leveys:  10 m
Syväys:  3,8 m
Koneteho:  34 000 hv
Nopeus:  36 solmua
Miehistöä:  145
Aseistus
Aseistus:  4 x 4,7"/L45 (119 mm) QF Mk IX -tykkiä yksiputkisina CP Mk XVII -asennuksina 2 x .50" (12,7 mm) konekivääriä 4 x .303" (7,7 mm) konekivääriä 8 x 21" (533 mm) torpedoputkea 20 x syvyyspommia
HMCS Ottawa (viirinumero H31) oli Kanadan laivaston River-luokan hävittäjä, joka palveli toisessa maailmansodassa.
Valmistus

Alus tilattiin maaliskuussa 1934 Vickers Armstrongilta Newcastlesta osana vuoden 1933 laivasto-ohjelmaa Britannian Kuninkaalliselle laivastolle nimellä HMS Griffin. Sen valmistuskustannukset olivat 248 528 puntaa ilman Amiraliteetin toimittamia ase- ja viestijärjestelmiä.
Griffin siirrettiin 1. maaliskuuta 1943 Kanadan laivastolle korvaamaan tuhoutunut HMCS Ottawa. Alus palasi 20. maaliskuuta palvelukseen nimellä HMCS Griffin, mutta sen muutostyöt valmistuivat kuitenkin vasta 24. maaliskuuta. Se nimettiin 10. huhtikuuta HMCS Ottawaksi.
Palvelus

Ottawa liitettiin huhtikuussa 1943 Keskisen Atlantin saattajiin (engl. Mid-Ocean Escort Force), jossa sen tehtävänä oli suojata saattueita Newfoundlandin St. Johnsin ja Irlannin Derryn välillä. Alus siirrettiin 25. huhtikuuta 1944 Kanadan laivaston aluksista koottuun sukellusveneiden metsästykseen keskittyvään osastoon.
Ottawa määrättiin toukokuussa  11. saattajaryhmän komentoalukseksi. Ryhmän muut alukset olivat HMCS Kootenay, HMCS Chaudière, HMCS Gatineau ja HMCS St. Laurent. Ryhmä osallistui Ottawan johdolla operaatio Neptunukseen eli Normandian maihinnousuun sukellusveneidentorjuntaosastona 25 mailia Plymouthista itään. Alus irroitettiin Beachy Headiin yhdessä Kootenayn kanssa saattueesta tukemaan HMS Staticea, joka oli saanut havainnon sukellusveneestä. Ottawa sai kaikuluotaimella havainnon sukellusveneestä, minkä jälkeen se aloitti hyökkäyksen. Hieman myöhemmin pintaan nousi öljyä sekä tavaraa, jonka joukossa U-678 merkitty lakki. Alus upotti 16. elokuuta Chaudieren kanssa sukellusvene U-621:n La Rochellen edustalla ja kaksi päivää myöhemmin Brestin länsipuolella U-984:n.
Ottawan palattua Kanadaan se oli huollettavana 12. lokakuuta 1944 - 26. helmikuuta 1945 St. John'sin telakalla. Aluksen ollessa miinanraivaustehtävässä Halifaxin edustalla se kolaroi 11. maaliskuuta korvetti HMCS Stratfordin kanssa. Kummankin aluksen keula kärsi merkittäviä vaurioita. Aluksen korjaustyöt saatiin päätökseen vasta 30. huhtikuuta, minkä jälkeen alus teki muutaman joukkojenkuljetusmatkan St. John'sin, Halifaxin ja Greenockin välillä. Alus  poistettiin palveluksesta 31. lokakuuta 1945 Sydneyssä ja se myytiin elokuussa 1946 International Iron and Metal Companylle romutettavaksi.
Sigvart Dagsland

| Sigvart Dagsland |
| --- | --- |
 Dagsland vuonna 2017.
Henkilötiedot
Syntynyt: 18. lokakuuta 1963 (ikä 60) Stavanger, Norja
Ammatti:  laulaja-lauluntekijä
Muusikko
Tyylilajit:  popmusiikki 
Soittimet:  piano 
Levy-yhtiöt:  Kirkelig Kulturverksted 
Palkinnot
 Spellemannprisen 1991 
Aiheesta muualla
www.dagsland.no
  [ Muokkaa Wikidatassa ] [ ohje ]  
Sigvart Dagsland (s. 18. lokakuuta 1963 Stavanger) on norjalainen Stavangerista kotoisin oleva laulaja-lauluntekijä. Hän aloitti uransa 1980-luvulla ja on tehnyt musiikkia myös muille artisteille. Dagsland on ollut kahdesti mukana Norjan Vain elämää (Hver gang vi møtes) -ohjelmassa, vuosina 2014 ja 2020. Vuonna 1991 hän sai Spellemannprisen-palkinnon pop-kategoriassa albumillaan Alt eg såg.
Dagsland opiskeli oikeustiedettä ja pohjoismaisia kieliä Bergenin yliopistossa.
Aiheesta muualla

Kuvia tai muita tiedostoja aiheesta Sigvart Dagsland Wikimedia Commonsissa
Heidi Blåfield

| Heidi Blåfield |
| --- | --- |
 Elokuvasta Koskenlaskijan morsian (1923).
Henkilötiedot
Syntynyt: 8. helmikuuta 1900 Mänttä
Kuollut: 21. elokuuta 1931 (31 vuotta) Helsinki
Kansalaisuus:  Suomi
Ammatti:  näyttelijä
Näyttelijä
Aktiivisena:  1921–1931
Aiheesta muualla
IMDb 
Elonet
Heidi Lydia Blåfield (8. helmikuuta 1900 Mänttä – 21. elokuuta 1931 Helsinki) oli suomalainen näyttelijä ja eräs 1920-luvun valovoimaisimpia suomalaisia filmitähtiä. Blåfield näytteli naispääosan kuudessa mykkäelokuvassa ja oli kiinnitettynä myös Suomen Kansallisteatteriin. Hän kuoli 31-vuotiaana angiinamyrkytykseen.
Elämä

Heidi Blåfield syntyi Hugo ja Lydia Blåfieldin perheeseen, joka oli 1800-luvun lopussa asettunut Mänttään, pohjoiselle Pirkanmaalle. Hänen isänsä oli köyhtynyt aatelismies Hugo Blåfield joka toimi Mäntän postimestarina. Perheessä oli myös viisi muuta lasta: Haidi, Seidi, Saidi, Henrik ja Erik.[lähde? ] Jo varhaisessa iässä Heidi Blåfield lähetettiin asumaan Helsinkiin, jossa hän suoritti keskikoulun ja pääsi sen jälkeen ulkoministeriön konttoriapulaiseksi. Vuonna 1918 hän matkusti Tanskaan, jossa suoritti lentolupakirjan. Vuonna 1921 hän sai paikan näyttelijäharjoittelijana Suomen Kansallisteatterissa. Hänen koenäytäntönsä Elisa Doolittlen roolissa Bernard Shawn näytelmässä Pygmalion oli menestys. Syksyllä 1923 Heidi Blåfield kiinnitettiin Kansallisteatterin vakituiseen näyttelijäkuntaan. Hänen tuleva aviomiehensä Jaakko Korhonen oli kuulunut samaiseen teatteriin vuodesta 1916.[lähde? ] Hääkellot soivat 1922. Nuoripari muutti Helsingin Töölön kaupunginosaan Sallinkadun moderneihin uudisrakennuksiin. He saivat kaksi tytärtä: Marjan ja Heidin. Avioliitto tuli pian tiensä päähän.
Heidi Blåfieldin elokuvaura alkoi vuonna 1923 valmistuneissa, Erkki Karun ohjaamissa mykkäelokuvan klassikoissa Nummisuutarit ja Koskenlaskijan morsian. Jälkimmäistä kehuttiin aikoinaan Suomen parhaimmaksi elokuvaksi ja se on myyty yli kymmeneen maahan. Blåfieldin filmiura jatkui neljän elokuvan verran, jokaisessa hänellä oli naispääosa. Vuonna 1927 valmistui Lappiin sijoittunut Noidan kirot, jossa Blåfield tulkitsi Utuniemen Selmaa. Hänen viimeinen elokuvatyönsä oli vuonna 1929 valmistunut, sittemmin tuhoutunut Juhla meren rannalla.
Keväällä 1931 Heidi Blåfield matkusti Pariisiin, Berliiniin ja Wieniin opintomatkalle. Kun hän palasi Suomeen, hänellä diagnosoitiin angiinamyrkytys mihin Blåfield kuoli parin päivän kuluttua. Hänet haudattiin Vilppulan hautausmaalle. Blåfield oli näyttelijä Marja Korhosen äiti, näyttelijä Heidi Heralan isoäiti ja 2000-luvulla mallina tunnetuksi tulleen Niina Heralan isoisoäiti.
Filmografia

Nummisuutarit (1923)
Koskenlaskijan morsian (1923)
Suursalon häät (1924)
Meren kasvojen edessä (1926)
Noidan kirot (1927)
Juhla meren rannalla (1929)
Aiheesta muualla

Suomalaisista elokuvista lisää tietoja internetiin Yle Uutiset.  30.11.2010. Viitattu 24.10.2020.
Heidi Korhonen valokuvaajalla yksityishenkilönä ja näyttelijättärenä, Suomen Kuvalehti, 19.01.1929, nro 3, s. 20, Kansalliskirjaston digitaaliset aineistot
Heidi Blåfieldin muistolle: Suomen näyttämön "kaunis lapsi", Suomen Kuvalehti, 29.08.1931, nro 35, s. 14, Kansalliskirjaston digitaaliset aineistot
Heidi Blåfieldin muisto, Suomen Kuvalehti, 16.07.1932, nro 29, s. 10, Kansalliskirjaston digitaaliset aineistot
Haava

Haavaa ommellaan kiinni.
Haava on ihossa oleva pintarikko. Syntyessään haava vuotaa yleensä verta. Valtimohaava ulottuu ihon pinnalta verisuoniston valtimoon. Valtimohaava voi olla vaarallinen, jos haava on osunut kehon suuriin valtimoihin, sillä verenvuodon aiheuttama verenhukka voi aiheuttaa šokkitilan ja sitä kautta kuoleman.
On myös haavatyyppejä, jotka eivät ole trauman vaan sairauden tai pitkäaikaisen paineen aiheuttamia, kuten painehaavat ja säärihaavat, jotka johtuvat alueen heikentyneestä tai täysin loppuneesta verenkierrosta.
Verenvuodon tyrehdyttäminen

Kun haavan verentulo on tyrehdytetty, haavan verimassa hyytyy pienen ajan kuluttua. Näin ei kuitenkaan tapahdu, jos henkilö sairastaa hemofiliaa eli verenvuototautia. Antigoakulaatiohoito eli veren hyytymiseen vaikuttava lääkehoito, esimerkiksi Marevan-hoito, voi vaikuttaa veren hyytymiseen ja siten haavan verenvuoron tyrentymiseen. Marevan-hoidon lisäksi myös monet muut lääkkeet vaikuttavat veren hyytymiseen.
Pienten haavojen verenvuoto tyrehdytetään laastarilla. Laastari suojaa myös vaatteita ja ympäristöä sekä antaa myös esteettistä suojaa.
Suurehkoihin haavoihin käytetään sideharsoa. Haavan päälle asetetaan imukykyinen haavaan tarttumaton liina, joka sidotaan tarpeeksi tiukasti sideharsolla kiinni. Jos tämäkään ei auta, varsinkin valtimoverenvuodoissa, tarvitaan painesidettä.
Vakavissa loukkaantumisissa saatetaan tarvita verenkierron tyrehdyttämistä koko raajasta kiristyssiteellä. Maailmalla haavojen paranemisessa on parin viime vuosikymmenen aikana saavutettu lupaavia tuloksia uudella ns. alipainehoidolla.
Raajan suurta verenvuotoa voidaan vähentää asettamalla raaja koholle. Verenpaine raajassa laskee, ja verenvuoto haavasta vähenee.
Haavan puhdistaminen

Haava pitää puhdistaa ruumiinlämpöisellä vesijohtovedellä, joka on juomakelpoista. Parissa, kolmessa minuutissa hiekka, multa, kivet ja muut vierasasiat lähtevät haavasta. Jos jotain jää, sen voi poistaa pinseteillä.
Tämän jälkeen haavan voi kuivata vaikka taputtelemalla sitä talouspaperilla kevyesti.
Haavan puhdistaminen > Desinfiointiaineita vain tulehtuneeseen haavaan

Desinfioivat aineet ovat haitallisia, koska ne poistavat haavasta hyviä bakteereja. Tällöin tulehdusta aiheuttaville bakteereille tulee tilaa haavaan.
Jos kuitenkin haava on tulehtunut, sen voi kerran puhdistaa desinfiointiaineella, kuten Septidin, samoin jos juomakelpoista vettä ei ole saatavilla. Esimerkiksi järvivesi ei kelpaa.
Haavan puhdistaminen > Kosteaa ja lämmintä

Haavan tulisi pysyä kosteana ja lämpimänä. Siksi "ilmakylvyistä" eli peittämättömyydestä haittaa, koska haava kuivuu. Laastari tai peittosidos tuottaa oikean lämmön, kosteuden ja pH-arvon.
Esimerkiksi sormeen kannattaa valita vedenkestävä laastari. Apteekki neuvoo valinnassa.
Uimista ja saunomista pitää välttää. Hikoilun jälkeen haava on hyvä puhdistaa vedellä.
Hyytymä muodostaa haavaan suojaavan ruven. Ruven alle muodostuu uutta pintaihokudosta, ja aikanaan rupi irtoaa. Tämän yhteydessä esiintyy usein kutinaa. Rupea ei pidä repiä pois, sillä se voi aukaista haavan uudelleen.
Mätäkuussa (23.7.-23.8.) haavat tulehtuvat helpommin, koska ihmiset uivat ja hikoilevat paljon.
Haavan puhdistaminen > Lääkäriin

Lääkäriin on syytä mennä, jos runsas vuoto ei pääty viidessä minuutissa, haava ei ala parantua parissa viikossa tai haavan tulee selvää punoitusta, turvotusta ja kuumoitusta. Myös kuume ja märkä erite kertovat tulehduksesta.
Lääkäriin pitää mennä heti myös silloin, kun haava on suuri, syvä tai vahingoittaa herkkiä alueita tai vuoto ei lopu reilun 20 minuutin painamisella. Samoin jos haavan aiheutti eläimen tai ihmisen purema, siellä on vierasesine tai siitä jäisi ruma jälki. Usein haava ommellaan tai liimataan. Tämä pitää tehdä kuuden tunnin sisällä, jotta tulehdusriski olisi pienempi.
Jos haava on likainen tai liittyy eläimen puremaan, eikä jäykkäkouristusrokotus ole voimassa, kannattaa hakea tehosteannos.
Haavatyyppejä

Viiltohaava (vulnus incisum) – syntyy terävän esineen viiltäessä ihon rikki
Pistohaava (vulnus punctum) - syntyy, kun terävä esine pistää ihon läpi
Ampumahaava (vulnus sclopetarium) – syntyy, kun luoti lävistää ihon/kehon
Ruhje (contusio) - syntyy, kun ihon pintakerros rikkoutuu
Palohaava - syntyy, kun kudos lämpiää ja vahingoittuu
Leikkaushaava - kirurgin tai lääkärin tekemä haava jotakin toimenpidettä varten
Krooninen haava - haava, joka ei ole umpeutunut kolmen kuukauden kuluessa
Puremahaava - syntyy ihmisen tai eläimen puremasta
Painehaava eli makuuhaava - syntyy, kun kudosalueen verenkierto on heikentynyt tai estynyt kudokseen kohdistuvan paineen vuoksi
Säärihaava - syntyy, kun verenkierto kudoksessa on heikentynyt tai estynyt verisuonisairauden vuoksi
Luotien tekemiä haavoja
HMCS Onondaga

| HMCS Onondaga |
| --- | --- |
 HMCS Onondaga museoaluksena

Aluksen vaiheet
Rakentaja:  Chathamin telakka
Kölinlasku:  kesäkuu 1964
Laskettu vesille:  25. syyskuuta 1965
Palveluskäyttöön:  22. kesäkuuta 1967
Poistui palveluskäytöstä:  28. heinäkuuta 2000
Tekniset tiedot
Uppouma:  1 610 t (pinnalla) 2 410 t (sukelluksissa)
Pituus:  88,5 m (kokonaispituus)
Leveys:  8,1 m
Syväys:  5,6 m
Koneteho:  3 680 bhp/6 000 shp
Nopeus:  17 solmua (sukelluksissa)
Miehistöä:  62
Aseistus
Aseistus:  8 x 21" (533 mm) torpedoputkea
HMCS Onondaga (viirinumero S73) oli Kanadan laivaston Oberon-luokan sukellusvene.
Valmistus

Alus tilattiin Chathamin telakalta, missä köli laskettiin kesäkuussa 1964. Se laskettiin vesille 25. syyskuuta 1965 ja valmistui 22. kesäkuuta 1967.
Alus nimettiin kuudesta Ontario-järven alueen irokeesiliiton jäsenheimosta mukaan. Se on ainoa nimeä kantanut Kanadan laivaston alus.
Palvelus

Alus poistettiin palveluksesta 28. heinäkuuta 2000.
HMCS Ojibwa

| HMCS Ojibwa |
| --- | --- |
 HMCS Ojibwa, HMCS Okanagan ja  ex-HMS Olympus Halifaxissa

Aluksen vaiheet
Rakentaja:  Chathamin telakka
Kölinlasku:  27. syyskuuta 1962
Laskettu vesille:  29. helmikuuta 1964
Palveluskäyttöön:  23. syyskuuta 1965
Poistui palveluskäytöstä:  21. toukokuuta 1998
Tekniset tiedot
Uppouma:  1 610 t (pinnalla) 2 410 t (sukelluksissa)
Pituus:  88,5 m (kokonaispituus)
Leveys:  8,1 m
Syväys:  5,6 m
Koneteho:  3 680 bhp/6 000 shp
Nopeus:  17 solmua (sukelluksissa)
Miehistöä:  62
Aseistus
Aseistus:  8 x 21" (533 mm) torpedoputkea
HMCS Ojibwa (viirinumero S72) oli Kanadan laivaston Oberon-luokan sukellusvene.
Valmistus

Alus tilattiin Chathamin telakalta, missä köli laskettiin 27. syyskuuta 1962 nimellä HMS Onyx. Se laskettiin vesille 29. helmikuuta 1964 ja valmistui 23. syyskuuta 1965.
Alus nimettiin yhden suurimmista irokeesiliiton jäsenheimoista mukaan. Se on ainoa nimeä kantanut Kanadan laivaston alus. Nimen toinen esiintymismuoto on Chippewa.
Palvelus

Alus on poistettu palveluksesta 21. toukokuuta 1998.
Saunalammi (Mäntyharju, koillinen)

| Saunalammi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°23′29″N, 26°56′57″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  oja Kallaveteen 
Järvinumero:  14.972.1.012
Mittaustietoja
Pinnankorkeus:  94,8 m  
Pituus:  240 m  
Leveys:  100 m  
Rantaviiva:  0,538 km  
Pinta-ala:  1,58 ha  
Saaria:  ei saaria 
 fiSaunalammi 
Saunalammi  on Etelä-Savossa Mäntyharjulla  Tainan lähellä sijaitseva lampi. Sen lounaispuolella sijaitsee toinen Saunalammi.
Maantietoa

Lampi on 240 metriä pitkä, 100 metriä leveä, ja sen pinta-ala on 1,6 hehtaaria. Lammella ei ole kartan mukaan saaria.  Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Kallaveden alueeseen (14.972) se kuuluu. Lammen vedenpinnan korkeus on 94,8 metriä mpy.
Scissor Sisters (albumi)

| Scissor Sisters Scissor Sisters |
| --- | --- | --- |

Studioalbumin tiedot
 Äänitetty : 2003
 Julkaistu: 2. helmikuuta 2004
 Tuottaja(t): Scissor Sisters
 Tyylilaji: glam rock vaihtoehtomusiikki pop
 Kesto: 50.47
 Levy-yhtiö: Polydor Records Universal Records
Listasijoitukset
  102.
Scissor Sistersin muut julkaisut
| The Demo Album 2003 | Scissor Sisters 2004 | Remixed! 2004 |
Singlet albumilta Scissor Sisters
 ”Laura” Julkaistu: 2003  ”Comfortably Numb” Julkaistu: 2004  ”Take Your Mama” Julkaistu: 2004  ”Mary” Julkaistu: 2004  ”Filthy/Gorgeous” Julkaistu: 2004
Scissor Sisters on Scissor Sistersin esikoisalbumi, joka julkaistiin 2. helmikuuta 2004. Albumi nousi listaykköseksi Isossa-Britanniassa ja Irlannissa, ja oli Britanniassa vuoden myydyin albumi. Albumin tunnetuin kappale on single Take Your Mama. Yhdysvalloissa albumi debytoi Billboard 200 -listan sijalla 102.
Kappaleet

Laura – 3.36 (säv. Hoffman, Sellards)
Take Your Mama  – 4.31 (säv. Hoffman, Sellards)
Comfortably Numb (Pink Floyd -cover) – 4.25 (säv. David Gilmour, Roger Waters)
Mary – 4.43 (säv. Hoffman, Sellards)
Lovers in the Backseat – 3.15 (säv. Hoffman, Sellards)
Tits on the Radio – 3.16 (säv. Hoffman, Lynch, Sellards)
Filthy/Gorgeous – 3.46 (säv. Hoffman, Lynch, Sellards)
Music Is the Victim – 2.57 (säv. Gruen, Hoffman, Sellards)
Better Luck – 3.08 (säv. Gruen, Hoffman, Sellards)
It Can't Come Quickly Enough – 4.42 (säv. Hoffman, Sellards)
Return to Oz – 4.34 (säv. Hoffman, Sellards)
A Message from Ms. Matronic – 0.31 (säv. Hoffman, Sellards)
The Skins – 2.55 (säv. Hoffman, Sellards)
Get It Get It – 3.47 (säv. Hoffman, Sellards)
Arvostelut

AllMusic:
Shaukat Aziz

Shaukat Aziz Maailman talousfoorumin tapaamisessa Davosissa vuonna 2007.
Shaukat Aziz (شوکت عزیز ,s. 6. maaliskuuta 1949 Karachi) on Pakistanin entinen pää- ja valtiovarainministeri. Hänestä tuli valtiovarainministeri marraskuussa 1999. Pääministeri hänestä tuli 28. elokuuta 2004 presidentti Pervez Musharrafin erotettua Zafarullah Khan Jamalin 6. kesäkuuta 2004. Väliaikaisena pääministerinä toimi Chaudhry Shujaat Hussain.
Aziz joutui heinäkuussa 2004 murhayrityksen kohteeksi Punjabin maakunnassa Pakistanissa. Tulevan pääministerin autonkuljettaja ja kahdeksan sivullista kuoli, mutta Aziz selvisi.
Sions Sånger

Sions sånger (2008) on uusin versio ns. itälestadiolaisten eli ruotsinkielisten rauhansanalaisten laulukirjasta. Kirja julkaistiin marraskuussa 2008 ja se sisältää 355 hengellistä laulua. Kirjaa käyttävät LLF:n (Laestadianernas Fridsföreningars Förbund) kuuluvat suomenruotsalaiset rukoushuoneyhdistykset ja rauhanyhdistykset yhdessä Ruotsin rukoushuoneyhdistysten kanssa.
Sinimatara

| Sinimatara |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Gentianales
Heimo::  Matarakasvit Rubiaceae
Suku::  Sinimatarat Sherardia
Laji::  arvensis
Kaksiosainen nimi
 Sherardia arvensis  L. 
Katso myös
   Sinimatara Wikispeciesissä   Sinimatara Commonsissa 
Infobox OKNimi-testi OK: 
Sinimatara (Sherardia arvensis) on yksivuotinen ruohokasvi, jota esiintyy Euroopassa. Suomessa se on harvinainen putkilokasvi. Se on ainoa ainoa laji suvussa Sherardia, jonka tuntomerkkejä matarakasvien heimossa ovat kuusiliuskainen verhiö ja pitkätorvinen suppilomanien teriö. Sinimatara on rentovartinen, tyvestä haarova ja karhean väkäskarvallinen. Kukan teriö on neliliuskainen, vaaleanvioletti.
Aiheesta muualla

Suomen Lajitietokeskus: Sinimatara – Sherardia arvensis
Siirroslohko

Siirroslohko on tektonisten voimien aikaan saama maankuoren kiviaineksen lohko. Niitä erottavat toisistaan siirrokset, joiden ansiosta lohkot voivat liikkua toisiinsa nähden. Pudonnutta lohkoa kahden normaalisiirroksen välissä kutsutaan hautavajoamaksi, ja kahden normaalisiirroksen kohottamaa lohkoa kutsutaan horstiksi.